Universitatea Craiova, care a revenit de la 0-3, şi-a asigurat locul pe podium prin acest egal.
La final, la emisiunea „Fotbal Club”, de la Digi Sport 1, patronul oltenilor, Mihai Rotaru, a avut un schimb dur de replici cu fostul internațional Ilie Dumitrescu.
Mai precis, Rotaru a fost deranjat de faptul că Ilie Dumitrescu i-ar fi recomandat o clinică pentru atacantul Jovan Markovic, care se confruntă cu probleme de greutate.
„Eu nu am numărul lui Ilie Dumitrescu, nu mi-a recomandat mie nicio clinică niciodată”, a spus Rotaru dialogul. ”I-am transmis unui apropiat de-ai tăi, Mike. Am înțeles că așa îți spun apropiații, Mike”, a replicat Dumitrescu.
„Cu mine vorbești cu domnul Rotaru, nu cu Mike. Iliuță, nu ai vorbit niciodată cu mine. Nu vrei totuși să nu mai vorbim la persoana a doua? Nu ne cunoaștem...Nu mai faceți declarații, domnule Iliuță”, a precizat Mihai Rotaru.